VIIENDA KOOSSEISU

OTSUS

Haapsalu,			29. september 2006 nr 71

Detailplaneeringu algatamine
(Suur-Lossi tn 12/12a, 14, 16, Ehte tn 9,
Wiedemanni tn 10, 12, Haapsalu)

Planeeringu algatamise ettepaneku tegi AS Rektaron. Algatava planeeringu eesmärk on Suur-Lossi tn 14 ärikrundi planeerimine korterelamumaaks, vastava ehitusõiguse määramine koos ümbritsevate kruntide piiride muutmisega.
Juhindudes planeerimisseaduse § 10 lg 5, kohaliku omavalitsuse korralduse seaduse § 6 lg 1, § 22 lg 2, § 23, Haapsalu põhimääruse § 4 lg 1 p 6, § 62, ning haldusmenetluse seadusest, Haapsalu Linnavolikogu otsustab:

1.	Algatada Suur-Lossi tn 12/12a, 14, 16, Ehte tn 9, Wiedemanni tn 10, 12 kruntide detailplaneering Haapsalus.

2.	Kinnitada detailplaneeringu lähteülesanne (lisatud).

3.	Otsus jõustub avalikustamisega.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

Lisa 1
KINNITATUD
Haapsalu Linnavolikogu
29.09.2006 otsusega nr 71

Suur-Lossi tn 12/12a, 14, 16, Ehte tn 9, Wiedemanni tn 10, 12 kruntide detailplaneeringu
LÄHTEÜLESANNE

Planeeringu tellija: Haapsalu Linnavalitsus
Lähteülesanne kehtib: kaks aastat

1. Planeeringu eesmärk
Detailplaneeringu eesmärgiks on Suur-Lossi tn 14 ärikrundi planeerimine korterelamumaaks, naaberkruntide piiride muutmine. Planeeringuga määratakse kruntide ehitusõigus, arhitektuursed hoonestustingimused, haljastuse põhimõtted, kommunikatsioonide asukohad, parkimiskorraldus.

2. Andmed planeeritava maa-ala kohta
Planeeritava ala, pindalaga ca 13 500 m2, asub Haapsalus, Wiedemanni, Ehte, Suur-Lossi tänavate ääres, vanalinna muinsuskaitsealal.
Planeeritaval alal asuvate kruntide andmed:
1)	Suur-Lossi tn 14 – katastritunnus 18301:003:0960, kinnistu registriosa nr 586032, pindalal 1268 m2, sihtotstarve 100% ärimaa, omanik AS Rektaron (krundil asub kahekorruseline kinohoone);
2)	Suur-Lossi tn 16 – katastritunnus 18301:003:0025, kinnistu registriosa nr 1648932, pindala 1429 m2, sihtotstarve 30% ärimaa, 70% väikeelamumaa, omanik Charlotte Hendrine Van Ditmars De Graaf (krundil asub kahekorruseline mittekasutuses olev endine kontorihoone);
3)	Wiedemanni tn 12 – katastritunnus 18301:003:0790, kinnistu nr 411032, pindala 4735 m2, sihtostarve 100% ühiskondlike hoonete maa, omanik Haapsalu linn (krundil asub kahekorruseline lasteaia hoone ja lastemänguväljakud koos mänguvahenditega);
4)	Wiedemanni tn 10 – katastritunnus 18301:003:0041), kinnistu registriosa nr 2089832, pindala 1028 m2, sihtotstarve transpordimaa, omanik Eesti Vabariik (krunt on hoonestamata);
5)	Ehte tn 9 – katastritunnus 18301:003:0980, kinnistu registriosa nr 1572532, pindala 1285 m2,
sihtotstarve ühiskondlike hoonete maa, omanik – Eesti Vabariik (krundil asuvad kahekorruseline kontorihoone ja garaažid);
6)	Suur-Lossi tn 12/12a – katastritunnus 18301:003:0002, kinnisturegistriosa nr 1276032- 1276732, sihtostarve väikeelamumaa, omanikud – 8 korteri omanikku, (krundil asuvad kahekorruseline korterelamu, ühekorruseline elamu ja abihooned);

3. Varem koostatud planeeringud
Koostamisel olevas Haapsalu linna üldplaneeringus on tehtud ettepanek planeerida antud maa-alale sega funktsioon (äri-, elamu-, asutustemaa). Algatava detailplaneeringuga saab määrata kruntide sihtotstarbed ja kruntide ehitusõigused.

4. Nõuded koostatavale planeeringule
4.1 Detailplaneering koostada digitaalselt mõõdistatud geodeetilisel alusplaanil täpsusastmega M 1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.
Planeeringuga esitada:
4.2	Olemasoleva olukorra iseloomustus. Esitada planeeringualale ulatuvad kitsendused.
4.3	Võttes arvesse olemasolevat situatsiooni esitada kruntimine ja planeeritud kruntide ehitusõigus:
- kruntide kasutamise sihtotstarbed: elamumaa, ärimaa, ühiskondlike hoonete maa, transpordimaa, üldmaa;
- hoonete lubatud suurim arv krundil: määrata planeeringuga;
- suurim lubatud ehitusalune pindala: määrata planeeringuga;
- hoonete lubatud suurim kõrgus (katuseharja absoluutkõrgusena, lamekatuse korral parapeti kõrgusena);
- krundi hoonestusala piiritlemine.

4.4	Arhitektuurinõuded ehitistele:
4.4.1 Suur-Lossi tn 14 asuva hoone arhitektuursete tingimuste määramisel lähtuda Muinsuskaitseameti poolt kooskõlastatud eritingimustest.
4.4.2 teiste kruntide arhitektuuri nõuded:
- korruselisus: kuni 2;
- ehitiste katusekalle või selle vahemik: määrata planeeringuga;
- kohustuslik ehitusjoon: määrata tänava suhtes;
- katusekatte ja välisviimistluse lubatud materjalid: määrata planeeringuga, arvestades muinsuskaitsealal kehtivaid põhimõtteid.

4.5	Haljastuse ja heakorra põhimõtted:
- kruntide piirded;
- haljastuse põhimõtted (säilitatav, likvideeritav ja planeeritav haljastus);
- vertikaalplaneerimise põhimõtted (maapinna kõrguse muutmine, sademete ärajuhtimine);
- pinnakatted.

4.6	Liiklus- ja parkimiskorraldus:
- kruntide planeeritud kasutusotstarbele ja hoonestusele vastav parkimislahendus omal krundil;
- krundile pääsu asukoht ja/või piiri osa kust kohast väljasõidu rajamine on keelatud;

4.7	Tehnovõrkude ja –rajatiste asukohad:
anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvee kanalisatsioon, küte, elektrivarustus, sidevarustus, välisvalgustus, hüdrantide paiknemine).

4.8	Keskkonnatingimused planeeringuga kavandatu elluviimiseks:
- lahendada jäätmekäitluse korraldamine.

4.9	Servituudid: kui planeeringu lahendus tingib servituutide seadmise vajaduse, näidata planeeringus servituudialad s.h. trasside servituudid.

4.10	Kuritegevuse riske vähendavad nõuded ja tingimused: lahendada vastavalt EV 809-1:2002.

4.11	Kui planeeringu koostamise käigus muutuvad lähteseisukohad ulatuses, mis ei muuda planeeringu põhilahendust ning linnavalitsus ja linnavolikogu juhtiv komisjon on muudatustega nõustunud, ei kuulu lähteülesanne muutmisele.

5 Detailplaneeringu koosseis
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon (makett või joonised);
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja arhitektuurigrupile läbivaatamiseks ja lähteülesandele vastavuse kontrollimiseks.

Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja, linnaarengu ja muinsuskaitse peaspetsialist);
7.2 Lääne maavanema poolt määratud täiendavad kooskõlastused, juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 komplekti paberkandjal;
-	digitaalselt, joonised jpg, dxf failina;
-	2 detailplaneeringu põhijoonist.

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja arhitektuurigrupp koos planeeringu koostajaga.

9. Detailplaneeringu vormistamine
Maakasutuse sihtotstarbed esitada Eesti Vabariigi Valitsuse 24. jaanuari 1995 määrusega nr 36 kinnitatud “Katastriüksuste sihtotstarvete liikide ja nende määramise aluste kinnitamine” kohaselt.

Lähteülesande juurde kuulub planeeritava ala situatsiooniskeem.